EkBass/fiwiki-20250220-pages-articles huggingface dataset:
Alfonso XII -luokka

Alfonso XII -luokka oli Espanjan laivaston kolmen 1880-luvulla valmistetun aluksen muodostama risteilijäluokka. == Suunnittelu == Luokan aluksilla oli kolme mastoa ja kaksi savuhormia. Alukset olivat panssaroimattomia, mutta niiden rungot valmistettiin ranskalaistyylisen kennomaisesti kahdellatoista vesitiiviillä laipiolla. Ferrolissa valmistetut alukset olivat samalla telakan ensimmäiset teräsrunkoiset alukset. Alusten valmistuminen kesti pitkään, nimikkoaluksen valmistumista viivästytti materiaalien saanti ja meni kymmenen vuotta kölilaskusta palvelukseenottoon. Siirtomaapalvelukseen suunniteltujen alusten pääaseina oli Hontorian valmistamat tykit, jotka asennettiin hyllyille. Kiinteät torpedoputket oli asennettu kyljille siten, että yksi keulaan ja toinen perään. == Alukset == Alfonso XII -luokan risteilijätGardiner 2002 s. 384 Nimi Telakka Kölinlasku Vesille Valmis Kohtalo Alfonso XII Ferrol elokuu 1881 21. syyskuuta 1887 1891 poistettu palveluksesta 1900 myyty 1907 Reina Cristina Ferrol 2. toukokuuta 1887 upotettu 1. toukokuuta 1898 Reina Mercedes Cartagena 9. syyskuuta 1887 miehistönsä sulkulaivaksi upottama 4.-5. heinäkuuta 1898 == Lähteet == * === Viitteet === *
Reina Regente (1906)

Reina Regente oli Espanjan laivaston vuonna 1906 vesillelaskettu panssarikansiristeilijä. Espanjan kärsittyä tappion sodassa Yhdysvaltoja vastaan maan talous oli liian heikko laivaston laajentamiseksi, minkä seurauksena alus oli viimeinen valmistunut risteilijä pariin vuosikymmeneen. == Suunnittelu == Alus oli 102,71 metriä pitkä ja sen leveys oli 16,12 ja syväys 6,06 metriä. Aluksen uppouma oli 5 287 tonnia. Propulsiojärjestelmä koostui kahdesta triple expansion -höyrykoneesta, jotka tuottivat 15 000 ihp:tä. Hiilikäyttöiset kattilat, joiden määrä ja tyyppi ei ole tiedossa, oli kytketty kolmeen savuhormiin. Hiiltä aluksella oli varastoituna 1 200 tonnia. Suunniteltu maksiminopeus oli 20 solmua. Aluksella oli 497 hengen miehistö.Gardiner 2002 s. 384 Aluksen pääaseina oli valmistuessa neljä 7,9 tuuman Hontoria tykkiä, jotka oli asennettu yksittäin kyljille perään ja keulaan. Lisäksi kuusi 4,7 tuuman tykkiä oli asennettu patteriksi keskilaivaan. Apuaseina oli kuusi kuuden naulan pikatykkiä. Aseistuksen täydensivät kuusi Nordenfeld-konekivääriä ja viisi torpedoputkea. Aluksen suojana oli 89 millimetrin panssarikansi. Tulenjohtotornin suojana oli saman vahvuinen panssari. Pääaseiden kilpien paksuus oli 76 millimetriä. == Valmistus == Alus tilattiin vuonna 1896 Ferrolista, missä köli laskettiin vuonna 1899. Alus laskettiin vesille 20. syyskuuta 1906 ja otettiin palveluksen vuonna 1908. == Palvelus == Alus vieraili Britteinsaarilla vuonna 1911 osallistuen Yrjö V:n kruunajaisten yhteydessä 24. kesäkuuta pidettyyn laivastokatselmukseen Spitheadissä. Alus oli 15. marraskuuta Gibraltarilla Yrjö V:n vieraillessa alueella matkalla Intiaan. Espanja pysyi puolueettomana ensimmäisessä maailmansodassa ja aluksen palvelus sodan aikana oli toimia koululaivana ja erilaisilla purjehduksilla merentakaisille alueille. Alus poistettiin alusrekisterista vuonna 1926 ja romutettiin. ==Lähteet== * * ===Viitteet=== Luokka:Espanjan laivaston risteilijät
Charkhi Dadrin lento-onnettomuus

Charkhi Dadrin lento-onnettomuus tapahtui tiistaina 12. marraskuuta 1996 kello 18.40, kun laskussa ollut Kazakstan Airlinesin lento 1907 törmäsi nousussa olleeseen Saudi Arabian Airlinesin lentoon 763. Yhteensä 349 ihmistä menetti henkensä. Kyseessä on historian pahin ilmassa tapahtunut lentokoneiden yhteentörmäys. Se on historian kolmanneksi pahin lento-onnettomuus; tuhoisampia ovat olleet vain Teneriffan lento-onnettomuus vuonna 1977 ja Japan Airlinesin lento 123 vuonna 1985. == Lennot == === Saudi Arabian Airlines 763 === Saudi Arabian Airlinesin lento 763 oli malliltaan Boeing 747-168B ja rekisteritunnukseltaan HZ-AIH. Koneella oli lennetty 40 035 tuntia ja 14 927 lentoa. Koneen oli tarkoitus lentää onnettomuuden tapahtumapaikkansa olleelta lentoasemalta Dhahran kansainväliselle lentoasemalle Saudi-Arabiaan. === Kazakstan Airlines 1907 === Kazakstan Airlinesin lento 1907 oli noussut aiemmin Šymkentin kansainväliseltä lentoasemalta. Kone oli malliltaan Iljušin Il-76 ja rekisteritunnukseltaan UN-76435. Koneella oli lennetty yhteensä 2 643 tuntia, ja se oli valmistunut vuonna 1992. == Tapahtumat == === Ennen törmäystä === Lento 763 lähti Delhistä kello 18.32 nousten lentopinnalle 100, jolloin lennonjohto antoi koneelle luvan nousta pinnalle 140. Lento 1907 raportoi olevansa noin 119 kilometrin päässä asemalta. Koska lento 1907 lähestyi vastapäätä, lennonjohto käski lennon 763 pitää lentopinta 140 ja odottaa. Lennon 1907 ollessa 74 kilometrin päässä asemalta lennonjohto käski konetta pitämään pinta 150 ja varoitti liikenteestä suoraan edessä. Myöhemmin lennonjohto varoitti uudelleen liikenteestä 20,9 kilometrin päässä, mutta ei saanut vastausta. Lento 1907 laskeutui 4 350 metriin ja sekuntien päästä 93 metriä alemmas. === Törmäys === Lennon 1907 perämies ja lentomekaanikko käskivät kapteenia nousemaan. Kone ei ehtinyt nousta, ja törmäsi lennon 763 perään vasemmalta puolelta. Molemmat koneet putosivat pellolle. Neljä ihmistä selvisi lennolta 763 ja kaksi lennolta 1907. Kaikki kuusi ihmistä kuolivat myöhemmin. == Onnettomuuden syy == Onnettomuuden aiheutti lennon 1907 luvaton laskeutuminen määrätyn lentopinnan alle sekä epäonnistuminen nostaa konetta ennen törmäystä. Tämä johtui kapteenin heikoista englannintaidoista. == Lähteet == Luokka:Vuoden 1996 lento-onnettomuudet Luokka:Lento-onnettomuudet Intiassa Luokka:Lentokoneiden yhteentörmäykset
Alfonso XII (1887)

Alfonso XII oli Espanjan laivaston vuonna 1877 vesillelaskettu Alfonso XII -luokan risteilijä. == Valmistus == Alus tilattiin Ferrolista, missä köli laskettiin elokuussa 1881. Alus laskettiin vesille 21. syyskuuta 1887 ja otettiin palveluksen vuonna 1891.Gardiner 2002 s. 384 == Palvelus == Vuonna 1897 alus oli ankkurissa Havanassa Kuubassa amiraali Vincente Manterolan lippulaivana, mutta se ei ollut purjehduskelpoinen ilman huoltoa. Lisäksi osa aluksen tykeistä oli siirretty maihin rannikkolinnakkeisiin, joita siirrettiin lisää Espanjan ja Yhdysvaltain välisen sodan uhan lisääntyessä USS Mainen tuhouduttua Havannassa 15. helmikuuta 1898. Satamaan sidottu alus ei juurikaan osallistunut sotaan. Sotatoimien päätyttyä elokuussa 1898 alus palasi Espanjaan, missä se poistettiin palveluksesta vuonna 1900. Alus myytiin vuonna 1907. == Lähteet == * === Viitteet === Luokka:Alfonso XII -luokan risteilijät Luokka:Espanjalaiset Espanjan–Yhdysvaltain sodan risteilijät
Reina Cristina (1887)

Reina Cristina oli Espanjan laivaston vuonna 1877 vesillelaskettu Alfonso XII -luokan risteilijä. == Valmistus == Alus tilattiin Ferrolista. Alus laskettiin vesille 2. toukokuuta 1887.Gardiner 2002 s. 384 == Palvelus == Alus oli kotivesillä, kunnes se vuonna 1894 siirrettiin Aasian laivueeseen suojaamaan Karoliineja Saksan aiheuttamalta uhalta. Alus oli laivueen lippulaivana. Filippiinien noustua kapinaan vuonna 1896 alus osallistui sotatoimiin kapinoitsijoita vastaan. Alus oli Tyynenmeren laivueen komentajan kontra- amiraali Patricio Montojo de Pasaronin lippulaiva Manilassa, kun sota Yhdysvaltoja vastaan alkoi huhtikuussa 1898. Laivue lähti 25. huhtikuuta Manilanlahdelta Subicinlahteen, jossa Montojo odotti saavansa paremman suojan mahdollisessa hyökkäyksessä miinoituksista ja rannikkolinnakkeista. Miinoitukset oli kuitenkin pääosin laskematta ja linnakkeet rakentamatta. Laivue lähti 29. huhtikuuta Cañacaonlahdelle, jossa Yhdysvaltain laivaston kommodori Deweyn johtama Aasian laivue yllätti Montojon. Seuranneessa taistelussa Reina Cristina upposi. == Lähteet == * === Viitteet === Luokka:Alfonso XII -luokan risteilijät Luokka:Espanjalaiset Espanjan–Yhdysvaltain sodan risteilijät
Reina Mercedes (1887)

Reina Mercedes oli Espanjan laivaston vuonna 1877 vesillelaskettu Alfonso XII -luokan risteilijä. == Valmistus == Alus tilattiin Cartagenasta. Alus laskettiin vesille 9. syyskuuta 1887.Gardiner 2002 s. 384 == Palvelus == Alus oli koulutuslaivueessa kotivesillä, kunnes se vuonna 1893 siirrettiin Karibianmerelle. Aluksesta tehtiin Kuuban vesillä olleen laivueen lippulaiva. Espanjan ja Yhdysvaltain välisen sodan alettua huhtikuussa 1898 alus oli Santiago de Cuban satamassa odottamassa huoltoa, koska seitsemän kymmenestä kattilasta oli toimintakunnottomia. Yhdysvaltain laivasto aloitti 27. toukokuuta 1898 sataman piirityksen, joka kesti 37 vuorokautta. Piirittävät Yhdysvaltain laivaston alukset tulittivat 6. kesäkuuta satamaa, jolloin Reina Mercedesiin osui 35 kranaattia. Aluksella syttyi kaksi tulipaloa ja aluksen kannella sai surmansa komentaja Emilio Acosta y Eyermann, joka oli samalla ensimmäinen sodassa surmansa saanut espanjalaisupseeri. Laivaston komentaja Cervera määräsi sotalaivat yrittämään saarron läpäisyä, mutta Reina Mercedes oli niin huonossa kunnossa ettei se kyennyt pyrkimään merelle. Laivasto pyrki 3. heinäkuuta merelle, mutta tuhoutui Santiago de Cuban taistelussa. Seuraavana päivänä alus pyrki upottautumaan, mutta Yhdysvaltain laivaston alukset USS Massachusetts ja USS Texas havaitsivat aluksen ja avasivat tulen. Aluksen miehistö sai aluksen kuitenkin paikalleen ja se upotettiin, mutta ankkurin petettyä siirtyi sivuun. Yhdysvaltain laivaston nosti hylyn 2. tammikuuta - 1. maaliskuuta 1899. Alus liitettiin korjausten jälkeen Yhdysvaltain laivastoon aseistamattomana vastaanottoaluksena nimellä USS Reina Mercedes. == Lähteet == * === Viitteet === Luokka:Alfonso XII -luokan risteilijät Luokka:Espanjalaiset Espanjan–Yhdysvaltain sodan risteilijät
Palo Verde Nuclear Generating Station

Palo Verde Nuclear Generating Station on ydinvoimalaitos Arizonassa Yhdysvalloissa ja maailman ainoa ydinvoimala, joka ei sijaitse suuren vesialtaan lähellä. Jäähdytysvetensä se ottaa lähialueen jätevesistä. Palo Verde on nettotuotannolla mitattuna Yhdysvaltain suurin sähkövoimala. Yksikön 1 käyttölupa loppuu vuonna 2025, yksikön 2 seuraavana ja 3:n vuonna 2027. == Lähteet == Luokka:Arizonan rakennukset ja rakennelmat Luokka:Maricopan piirikunta Luokka:Yhdysvaltain ydinvoimalat
Almirante Cervera (1925)

Almirante Cervera oli Espanjan laivaston vuonna 1925 vesillelaskettu Almirante Cervera -luokan risteilijä. == Valmistus == Aluksen hankinta hyväksyttiin 17. helmikuuta 1915 ja tilattiin Ferrolista, jossa köli laskettiin 25. marraskuuta 1922. Alus laskettiin vesille 16. lokakuuta 1925 ja otettiin palvelukseen 15. syyskuuta 1928.Whitley 1996 s. 216-219 == Palvelus == Lokakuusta 1934 alkaen alus osallistui rannikkokohteiden tulittamiseen Asturian kansannousussa. Alkuvuodesta 1936 alus osallistui tykistöharjoituksiin taistelulaiva Jaime I:n ja sisaralustensa Libertadin ja Miguel de Cervantesin kanssa upottaen maalilaivana olleen risteilijä Conde de Venaditon. Heinäkuussa alus siirrettiin Ferrolissa telakalle eikä se osallistunut sisällissodan ensimmäisiin meritaisteluihin. Espanjan sisällissodan alkaessa alus pakeni Ferroliin, missä siitä tehtiin Francisco Francolle uskollisten nationalistien laivaston komentajan amiraali Morenon lippulaiva. Alus osallistui taistelulaiva Españan ja hävittäjä Velascon kanssa Pohjois-Espanjan satamien saartamiseen. Alus lähetettiin Gijoniin auttamaan nationalisteja, jotka olivat joutuneet piiritetyiksi Simancasin kasarmeille. Hallituksen joukot valtasivat 16. elokuuta kasarmit rynnäköllä. 1940-luvulla aluksen apuaseina olleet neljä neljän tuuman tykkiä korvattiin saksalaisilla 10,5 senttimetrin tykillä. Kaksi kolmen naulan ilmatorjuntatykkiä korvattiin samalla neljällä kaksiputkisella 37 millimetrin tykillä. Alus poistettiin palveluksesta 31. elokuuta 1965 ja tarjottiin romutettavaksi maaliskuussa 1970. == Lähteet == * === Viitteet === Luokka:Almirante Cervera -luokan risteilijät Luokka:Espanjalaiset toisen maailmansodan risteilijät
Cristóbal Colón (1896)

Cristóbal Colón oli Espanjan laivaston vuonna 1896 vesillelaskettu Giuseppe Garibaldi -luokan panssariristeilijä. == Valmistus == Alus tilattiin Italiasta, missä köli laskettiin vuonna 1895. Alus laskettiin vesille syyskuussa 1896 nimellä Giuseppe Garibaldi ja valmistui toukokuuta 1897. Espanjan osti aluksen toukokuussa 1896. == Palvelus == Alus luovutettiin Espanjalle Genovassa 16. toukokuuta 1867 ilman kymmenen tuuman tykkiä. Alus liitettiin Espanjan laivastoon. Alus upposi 3. heinäkuuta 1898.Gardiner, Robert s. 382 == Lähteet == * === Viitteet === Luokka:Espanjan laivaston risteilijät Luokka:Espanjalaiset Espanjan–Yhdysvaltain sodan risteilijät
Velasco-luokka

Velasco-luokka oli Espanjan laivaston kahdeksan 1880-luvulla valmistetun risteilijän muodostama alusluokka. == Suunnittelu == Luokkaan kuului kaksi hieman toisistaan poikkeavaa alaluokka. Ensimmäiselle kahdelle alukselle asennettiin vähemmän, mutta raskaampia tykkejä. Lisäksi alukset olivat hieman nopeampia kuin loput kuusi. Alukset olivat rautarunkoisia parkkitakiloituja risteilijöitä, joilla oli yksi savuhormi.Gardiner, Robert s. 383 == Alukset == Velasco-luokan risteilijät Nimi Telakka Kölinlasku Vesille Valmis Kohtalo Velasco Thames Ironworks and Shipbuilding Company, Leamouth 1881 upotettu 1. toukokuuta 1898 Gravina Thames Ironworks and Shipbuilding Company, Leamouth 1881 haaksirikkoutunut 10. heinäkuuta 1884 Infanta Isabel Cádiz 1883 26. kesäkuuta 1885 1888 tai 1889 poistettu alusluettelosta 1927 Isabel II Ferrol 1883 19. helmikuuta 1886 1888 tai 1889 poistettu alusluettelosta 1907 Cristóbal Colón La Carracan telakka, Cádiz 1887 1888 tai 1889 haaksirikkoutunut 29. syyskuuta 1895 Don Juan de Austria Cartagena 1883 23. tammikuuta 1887 1888 tai 1889 upotettu 1. toukokuuta 1898 Don Antonio de Ulloa La Carraca 1883 23. tammikuuta 1887 1889 upotettu 1. toukokuuta 1898 Conde de Venadito Cartagena 1883 15. elokuuta 1888 1888 tai 1889 upotettu maalilaivana 1936 == Lähteet == * === Viitteet === *
Argyria

Argyria on sairaus, joka voi puhjeta hopean tai kolloidisen hopean pitkäaikaisesta nauttimisesta tai altistumisesta sille.()() Argyria aiheuttaa pysyvän harmaan tai harmaalaikkuisen värin ihoon, silmiin, sisäelimiin ja myös hermosoluihin. Sairaus on harvinainen, mutta vuosina 1802–1950 on raportoitu 365 tapausta. Joskus harvoin on todettu yhteys argyrian ja neurotoksisuuden välillä. Argyrian näkyvin ilmentymä on ihon siniharmaa väri. Väri voi aluksi olla pienellä ihoalueella tai värin vähäisenä muuttumisena, mutta voi lopulta peittää koko ruumiin. Joillakin voi ensimmäinen oire olla ikenien värimuutos joko harmaaksi tai ruskeaksi. Iho voi paikoin hyperpigmentoitua. Värin määrä riippuu elimistöön joutuneen hopean määrästä. Hopea aiheuttaa mahalaukussa kemiallisen reaktion. Hopea hajoaa ja siirtyy verenkiertoon. Ihmisen saamasta hopeasta suurin osa poistuu viikon kuluessa ulosteen ja virtsan mukana. Jos hopeaa on joutunut elimistöön niin paljon, ettei kaikki ehdi poistua, se voi varastoitua ihoon ja muihin kudoksiin, joihin sitä kertyy yhä suurempia määriä. Kun iho sitten altistuu valolle, se muuttuu siniharmaaksi. == Lähteet == == Aiheesta muualla == * Hopeavedessä piilee vaara. Terveyden ja hyvinvoinnin laitos 20.11.2017 * Anna-Liisa Enkovaara: Hopeavesi. Tabu s. 13 nro 4/2002 (Julkaistu ennen EU-kieltoa) Luokka:Sairaudet
Kirjallisuusvuosi 1870

Kirjallisuusvuosi 1870 käsittelee vuoden 1870 tärkeitä kirjallisuuden tapahtumia, uutisia ja julkistuksia. == Tapahtumia == * Charles Dickensin viimeinen romaani The Mystery of Edwin Drood jäi keskeneräiseksi, kun kirjailija sai kesäkuussa halvauskohtauksen, joka kohti kuolemaan. Tekijän kuollessa tarinasta oli valmiina puolet. * Yhdysvaltalainen Victoria Woodhull perusti sisarensa kanssa Woodhull & Claflin's Weekly -lehden. Lehti ilmeistyi kuuden vuoden ajan ja se tuli kuuluisaksi artikkeleistaan, jotka käsittelivät muun muassa sukupuolivalistusta, vapaata rakkautta, naisten äänioikeutta, spiritualismia, kasvissyöntiä ja prostituution laillistamista. * Arvokkaita keskiaikaisia asiakirjoja tuhoutui Strasbourgin piirityksessä elokuun loppupuolella Ranskan–Saksan sodassa. * Konventikkeliplakaatti kumottiin Suomessa. Herätysliikkeiden seurat olivat sen nojalla olleet kiellettyjä. * Ranskalainen antropologi Alphonse Bertillon kehitti tavan tunnistaa ihmisiä sormenjälkien avulla. == Julkaisuja == * Charles Darwin - Ihmisen polveutuminen ja sukupuolivalinta * Benjamin Disraeli - Lothair * Aleksis Kivi - Seitsemän veljestä * Jules Verne - Kuun ympäri * Jules Verne - Sukelluslaivalla maapallon ympäri == Palkintoja == == Lähteet == 1870
Larmi

Larmi on sukunimi, joka on muun muassa seuraavilla suomalaisilla henkilöillä: *Emil Larmi (s. 1996), jääkiekkomaalivahti *Tauno Larmi (1926–2014), silmälääkäri ja lääkintöneuvos *Teuvo Larmi (1924–2006), kirurgi ja professori
Hongshanin kulttuuri

Hongshanin kulttuuri oli Kiinan neoliittinen kulttuuri ajanjaksolla 4700–2900 eaa.Timeline posted by National Gallery of Art, Washington, DC.. Kulttuuri oli Yangshaon kulttuurin aikalainen. Hongshanin kulttuurista on löydetty maanalainen temppeli. Se on jumalatteren temppeli Niuheliassa. On myös löydetty eräitä varhaismmista jadetöistä, kuten jadelohikäärmeitä ja jadesikalohikäärmeitä, sekä varhaisia neliömäisiä ja pyöreitä "feng-shui" -muotoja. Kulttuuri ulottui Sisä-Mongoliasta Koillis-Kiinaan. Niuhelenginsiasta löydettyjen luiden isälinjan haplotyypit ovat Itä-Aasialle tyypillisiä N1, C ja O3a-tyyppejä. == Lähteet == ==Aiheesta muualla== *Hongshan culture china.org.cn Luokka: Kiinan esihistoria
Edoard Mielck

Edoard Julius Mielck (29. elokuuta 1879 Viipuri – 16. helmikuuta 1925 Viipuri) oli suomalainen arkkitehti ja liikemies.Meurman, Otto-Iivari 1976. Viipurin arkkitehdit, s. 156. Viipurin Suomalainen Kirjallisuusseura, Lappeenranta. ISBN 951-95402-2-9 Mielckin vanhemmat olivat Saksan konsuli Theodor Wilhelm Mielck ja Irene Augusta Fabritius ja puoliso vuodesta 1911 Elin Charlotta Åkerhielm. Oopperalaulajatar Edda Ehrnrooth oli hänen sisarensa ja pianisti, säveltäjä Ernst Mielck hänen veljensä. Mielck tuli ylioppilaaksi Viipurin ruotsalaisesta lyseosta 1897 ja valmistui arkkitehdiksi ilmeisesti Münchenissä, jonne hän lähti opiskelemaan ylioppilastutkinnon jälkeen. Saksasta palattuaan Mielck ryhtyi kuitenkin liikemieheksi, perustamalla Viipuriin Mylly Oy Elon. Se oli Elovenan valmistuksen alkuperäinen kehittäjä. Mielck rakennutti myllyä varten tehtaan ja työntekijöiden asuntorakennukset. Mielckin toiminta arkkitehtina Viipurissa jäi melko vähäiseksi, kaupungin arkistoissa on säilynyt vain pari hänen tekemäänsä suunnitelmaa. Mielck tunnettiin myös taitavana amatöörisellistinä ja näyttelijänäkin. == Lähteet == Luokka:Suomalaiset arkkitehdit Luokka:Suomalaiset liikemiehet Luokka:Vuonna 1879 syntyneet Luokka:Vuonna 1925 kuolleet
Vorderrhein

Vorderrhein () on joki Kaakkois-Sveitsissä. Joen pituus on 71 kilometriä, pisin sivujoki huomioon ottaen 77 kilometriä. Vorderrhein on Hinterrheinin ohella toinen Reinin alkujoista. == Sijainti == Vorderrhein saa alkunsa Lepontisilta Alpeilta Oberalppass-solan kaakkoispuolelta noin 2 700 metrin korkeudesta. Usein alkulähteenä pidetään Lai da Tuma -järveä () . Järvi sijaitsee 2 345 metrin korkeudessa. Siihen laskevat purot saavat alkunsa 2 600–2 700 metrin korkeudesta. Joki virtaa Graubündenin kantonin alueella. Valuma-alue kattaa myös pieniä alueita Ticinon kantonista. Isoimmat paikkakunnat joen varrella ovat Disentis/Mustér ja Ilanz/Glion. == Virtaama == Vorderrheinin mitattu virtaama vaihtelee vuosien 1962–2010 tietojen perusteella vuosittain jonkin verran: joen vuotuinen keskivirtaama alajuoksulla Ilanzissa on ollut 33 m³/s. Suurin keskivirtaama oli vuonna 1999 (45 m³/s) ja pienin keskivirtaama vuonna 1972 (21 m³/s). Joen luonnollinen virtaama sen laskiessa Reiniin on noin 54 m³/s. Mitattu ja luonnollinen virtaama poikkeavat toisistaan, sillä osa Vorderrheinin sivujokien vesistä siirretään tunneleissa Hinterrheinin vesistöön sähköntuotannon tarpeisiin. == Lähteet == * === Viitteet === == Aiheesta muualla == Vorderrhein unterhalb Ilanz.jpg|Vorderrhein Ilanzissa. Rheinzusammenfluss.JPG|Hinterrhein (takana oikealla) ja Vorderrhein (edessä vasemmalla) yhdistyvät Reiniksi. Luokka:Graubündenin joet Luokka:Reinin vesistö
Yksinteoin

Yksinteoin on Pekka Lehdon ohjaama dokumenttielokuva vuodelta 1990. Se kertoo Jussi Parviaisen ja Sanna-Kaisa Palon avioerosta Parviaisen näkökulmasta. Helsingin Sanomien ensi-ilta-arvostelija Mikael Fränti piti elokuvaa Pekka Lehdon siihen asti parhaana. Hänestä se on ”nopeasti tehty, mitään kaihtamaton ja subjektiivinen tilityselokuva, hetkittäin naiivi ja viisas, ajoittain koominen ja traaginen synkkä yksinpuhelu kameran valvovan silmän ja äänittäjien herkkien mikrofonien edessä”. Myös muut kriitikot olivat varovaisen myönteisiä. Iltalehden Olli Manninen näki elokuvan kolmantena elokuvana uuden ”sensaatiohakuisen lööppielokuvan” lajityypissä, jota hänestä edustivat myös edellisenä vuotena ensi-iltansa saaneet Ilkka Järvi-Laturin Kotia päin ja Mika Kaurismäen Paperitähti. Yksinteoin sai yhdellä elokuvateatterikopiolla 8 153 katsojaa. Televisioesityksen vuoden 1991 joulukuussa näki noin 438 000 katsojaa. 21 vuotta myöhemmin vuonna 2011 esitettiin Rakkautta ja anarkiaa -festivaaleilla Jussi Parviaisen käsikirjoittama ja ohjaama Yksinteoin 2 (2011), jossa hän esiintyy yhdessä Annika Sirénin kanssa. ==Lähteet== Luokka:Suomalaiset dokumenttielokuvat Luokka:Vuoden 1990 suomalaiset elokuvat Luokka:Pekka Lehdon ohjaamat elokuvat
Hybridivoima

Hybridivoima on energiaa, jota tuotetaan yhdistelemällä eri energiamuotoja. Esimerkiksi hybridiauto toimii sekä polttomoottorin että akun tuottaman voiman avulla. Hybridivoiman käytön tavoitteena on usein polttoaineiden säästäminen ja energiatehokkuuden lisääminen. == Aiheesta muualla == * esimerkki hajautetusta energiaratkaisusta Luokka:Energiantuotanto
Helkavirsiä

Helkavirsiä on Eino Leinon kirjoittama eeppinen runokokoelma, joka ilmestyi suomenkielisenä kahdessa osassa vuosina 1903 ja 1916. Runoelma sijoittuu kansanrunojen maailmaan ja sen säkeiden taustalla käsitellään modernin ihmisen vaikeita kysymyksiä. Myyttinen runosikermä on kirjoitettu kansanrunon mittaan ja Leino kehitti runokielensä kalevalaiselta pohjalta. Monet runoista, kuten Tuuri ja Kouta, on nimetty päähenkilönsä mukaan ja ne kertovat henkilön tarinan keskeiset elämänvaiheet. Helkavirsien henkilöt kuvaavat symbolisesti ihmisen osaa, jossa kamppailu elämässä päättyy aina kuolemaan. Helkavirsiä pidetään Leinon merkittävimpänä teoksena. Teoksen myötä tuolloin 25-vuotiaasta Leinosta tuli suomalaisen uusromantiikan tärkein edustaja. Teos innoitti myös säveltäjiä: Toivo Kuulan Helkavirsiin perustuvat sävellykset ovat hänen pääteoksiaan. == Katso myös == * Helkavirsi *Tuuri (runo) == Lähteet == == Aiheesta muualla == * Helkavirsiä Kirjasampo.fi-palvelussa Luokka:Eino Leinon teokset Luokka:Suomalaiset runokokoelmat
Bertel Mohell

Emil Bertel Mauritz Mohell (20. toukokuuta 1875 Hankoniemi – 15. syyskuuta 1922 Viipuri) oli suomalainen arkkitehti.Meurman, Otto-Iivari 1976. Viipurin arkkitehdit, s. 157-159. Viipurin Suomalainen Kirjallisuusseura, Lappeenranta. ISBN 951-95402-2-9 ==Henkilöhistoria ja ammattiura== Mohellin vanhemmat olivat esikuntakapteeni, Hangon pormestari Emil Constantin Mohell ja Edith Bergman ja puoliso vuodesta 1902 Laura Helle (ent. Johansson). Mohell kävi Turussa ruotsalaisen reaalilyseon keskikoulun ja teollisuuskoulun ja opiskeli sitten Tukholman teknillisen korkeakoulun arkkitehtiosastolla Isak Gustaf Glasonin johdolla. Suomeen palattuaan hän työskenteli piirtäjänä muun muassa Lars Sonckin ja Gustaf Nyströmin toimistoissa, mutta muutti 1901 Viipuriin. Hän työskenteli siellä ensin kahdeksisen vuotta apulaisena arkkitehti Allan Schulmanin toimistossa ja samalla kaupungin rakennusvirastossa arkkitehti Brynolf Blomqvistin apulaisena, mutta toteutti myös omia suunnittelutöitä. Vuonna 1921 hän toimi lyhyen aikaa Oulun kaupungin rakennustoimistossa. ==Töitä== * Kauppias J. Pesosen asuin- ja liiketalo, Pietarinkatu 10, Viipuri, 1904 * Kerrostalo, Aleksanterinkatu 12, Viipuri, 1912 * Turistihotelli, sittemmin yhteislyseo, Imatra, 1914 * Raudun rautatieasema, 1918−1819 * Valtioneuvos Radloffin huvila, Äyräpää, 1918 * Kaksikerroksinen kivi- ja puurakennus, Erkonkatu, Viipuri, 1922 * Raudun kirkko, valmistui 1926 == Lähteet == Luokka:Suomalaiset arkkitehdit Luokka: Suomalaiset virkamiehet Luokka:Vuonna 1875 syntyneet Luokka:Vuonna 1922 kuolleet
Isla de Luzón -luokka

Isla de Luzón -luokka oli Espanjan laivaston kolmen 1880-luvulla valmistetun aluksen muodostama panssarikansiristeilijäluokka. == Suunnittelu == Alukset olivat rautarunkoisia yksi savuhormisia pienehköjä panssarikansiristeilijöitä. Alusten panssarikansi oli paksuudeltaan 2,5 tuumasta yhteen tuumaan. Taistelunjohtotornin suojana oli kahden tuuman panssarointi.Gardiner, Robert s. 384 == Alukset == Isla de Luzón -luokan risteilijätnavypedia.org Nimi Telakka Kölinlasku Vesille Valmis Kohtalo Isla de Luzón Armstrong, Elswick helmikuu 1886 13. marraskuuta 1886 syyskuu 1887 miehistönsä upottama 1. toukokuuta 1898 Isla de Cuba Armstrong, Elswick helmikuu 1886 11. joulukuuta 1886 syyskuu 1887 miehistönsä upottama 1. toukokuuta 1898 Margués de la Ensenada Carracam telakka, Cadiz 24. heinäkuuta 1887 25. helmikuuta 1890 1. helmikuuta 1894 poistettu toukokuussa 1900 == Lähteet == * === Viitteet === *
Kirjallisuusvuosi 1914

Kirjallisuusvuosi 1914 käsittelee vuoden 1914 tärkeitä kirjallisuuden tapahtumia, uutisia ja julkistuksia. == Tapahtumia == * Runoilija Ezra Pound julkaisi imagismin ohjelman 1914 Poetry-lehdessä. Imagismi hylkäsi mitallisuuden ja jälkiromantiikan tunnustuksellisuuden, ja katsoi runon perusyksikön olevan kuva (imago). * Venäläinen kirjailija Maksim Gorki sai luvan palata kotimaahansa kahdeksan vuotta kestäneestä maanpaosta. * Ensimmäinen maailmansota alkoi. == Julkaisuja == * Jalmari Finne - Kiljusen herrasväki (ensimmäinen kertomus Kiljusen perheestä) * André Gide - Les Caves du Vatican * Hermann Hesse - Rosshalde * Maria Jotuni - Martinin rikos * Maria Jotuni - Miehen kylkiluu * James Joyce - Dubliners (suom. Dublinilaisia, 1965) * Eino Leino - Mesikämmen : Joulutarina vanhoille ja nuorille * Eino Leino - Painuva päivä * Eino Leino - Pankkiherroja : Kuvaus nykyaikaisesta suomalaisesta liike-elämästä * Artturi Leinonen - Kapituliherra * Jack London - Elsinoren kapina * Natsume Soseki - Kokoro * Anni Swan - Tottisalmen perillinen * Pjotr Demjanovitš Uspenski - A New Model of the Universe == Palkintoja == ; Nobelin kirjallisuuspalkinto * ei jaettu == Lähteet == 1914
Kirjallisuusvuosi 1913

Kirjallisuusvuosi 1913 käsittelee vuoden 1913 tärkeitä kirjallisuuden tapahtumia, uutisia ja julkistuksia. == Tapahtumia == * Oikeusistuin kielsi kirjailija Leo Tolstoin käsikirjoitusten julkaisemisen Venäjällä. Kiellon tarkoituksena oli estää edesmenneen kirjailijan viimeisten, yhteiskuntakriittisten ja anarkististen teosten levittäminen. * Suomalainen pilapiirtäjä ja kuvittaja Eric Vasström sai vankeustuomion julkaistuaan karikatyyrin Venäjän keisarin perheestä. == Julkaisuja == * Santeri Alkio - Jaakko Jaakonpoika * Guillaume Apollinaire - Les peintres cubistes (esikoisteos) * Maria Jotuni - Kun on tunteet * Arvid Järnefelt - Manon Roland * Aino Kallas - Lähtevien laivojen kaupunki * Ilmari Kianto - Porokirja * V. A. Koskenniemi - Hiilivalkea ynnä muita runoja * D. H. Lawrence - Sons and Lovers (suom. Poikia ja rakastajia, 1934) * Joel Lehtonen - Punainen mylly * Eino Leino - Naisen orja * Eino Leino - Onnen orja * Eino Leino - Seikkailijatar * Johannes Linnankoski - Sirpaleita * Jack London - Etelämeren auringon alla * Jack London - Kuunlaakso 1–2 * Ferenc Molnár - Báró Márczius és egyéb elbeszélések (suom. Parooni, 1921) * Marcel Proust - Kadonnutta aikaa etsimässä (À la recherche du temps perdu, 1. osa, Du côté de chez Swann) * Saki - When William Came * August Strindberg - Palkkapiian poika (Tjänstekvinnans son, kaksiosaisen jälkimm. osa) * Eduard Vilde - Pisuhänd (näytelmä, suom. Vihtahousu, 1915) == Palkintoja == ; Nobelin kirjallisuuspalkinto * Rabindranath Tagore == Lähteet == 1913
Punainen mylly (kirja)

Punainen mylly on Joel Lehtosen kirjoittama teos, jonka Lehtonen kirjoitti asuttuaan Pariisissa 1911-1912. == Lähteet == ==Aiheesta muualla== * Punainen mylly vapaasti ladattava tiedosto Luokka:Vuoden 1913 kirjat Luokka:Joel Lehtosen teokset
Reina Regente -luokka

Reina Regente -luokka oli Espanjan laivaston kolmen 1880-luvulla valmistetun aluksen muodostama panssarikansiristeilijäluokka. == Alukset == Reina Regente -luokan risteilijätGardiner, Robert s. 384navypedia.org Nimi Telakka Kölinlasku Vesille Valmis Kohtalo Reina Regente J. & G. Thomson, Glasgow 20. kesäkuuta 1886 24. helmikuuta 1887 1. tammikuuta 1888 haaksirikkoutunut maaliskuussa 1895 Alfonso XIII Ferrol 1891 31. elokuuta 1891 1896 poistettu alusluettelosta 1907 Lepanto Cartagena 1. lokakuuta 1886 16. marraskuuta 1893 26. tammikuuta 1899 poistettu alusluettelosta 1911 == Lähteet == * === Viitteet === *
Kirjallisuusvuosi 1912

Kirjallisuusvuosi 1912 käsittelee vuoden 1912 tärkeitä kirjallisuuden tapahtumia, uutisia ja julkistuksia. == Tapahtumia == *Ensimmäiset olympiakisojen taidekilpailut järjestettiin olympiakisojen yhteydessä. *Suomenkielinen Raamatun taskukokoinen painos julkaistiin antiikva- kirjasimilla. Tätä on pidetty käännekohtana fraktuuran ja antiikvan välisessä taistelussa. * Tšekkiläinen kirjailija Jaroslav Hašek kuvasi novellissaan Karikatura-lehdessä Švejk-henkilöhahmoa. Aiheesta muotoutui ensimmäisen maailmansodan jälkeen teos Kunnon sotamies Švejkin seikkailut maailmansodassa (Dobrý voják Švejk). * Voynichin käsikirjoitus löytyi, kun bibliofiili Wilfrid Voynich osti käsikirjoituksen roomalaisen jesuiittakollegion kirjastosta. * Edgar Rice Burroughsin Tarzan esiintyi julkisuudessa ensimmäistä kertaa, kun hahmosta kertova tarina Tarzan of the Apes alkoi ilmestyä yhdysvaltalaisessa The All-Story -lehdessä. == Julkaisuja == * Edgar Rice Burroughs - Tarzan, apinain kuningas * Émile Durkheim - Uskontoelämän alkeismuodot (ransk. Les formes élémentaires de la vie religieuse, suom. 1980) * Ilmari Kianto - Metsäherran herjaaja * Antto Laiho - Wanhan kansan merkkipäivät * Eino Leino - Rahan orja * Eino Leino - Tähtitarha * Jack London - Auringon poikia * Jack London - Kultaa ja kuntoa * Jack London - Punainen rutto * Jack London - Suvun kunnia ja muita kertomuksia Hawaii-saarilta * Thomas Mann - Kuolema Venetsiassa (novelli, saks. Der Tod in Venedig) * G. E. Moore - Ethics * Bertrand Russell - Filosofian ongelmat == Palkintoja == ; Nobelin kirjallisuuspalkinto * Gerhart Hauptmann == Lähteet == 1912
Kirjallisuusvuosi 1911

Kirjallisuusvuosi 1911 käsittelee vuoden 1911 tärkeitä kirjallisuuden tapahtumia, uutisia ja julkistuksia. == Tapahtumia == * Ilmari Vainion piirtämä ensimmäinen suomalainen sarjakuvakirja Professori Itikaisen tutkimusretki julkaistiin 21. marraskuuta. Julkaisupäivää vietetään epävirallisesti suomalaisen sarjakuvan juhlapäivänä. * Suuri osa New Yorkin osavaltion kirjaston ja museon kokoelmista tuhoutui Albanyn New York State Capitol -rakennuksen tulipalossa 29. maaliskuuta. == Julkaisuja == * Juhani Aho - Juha * J. M. Barrie - Peter Pan (romaani) * Frances Hodgson Burnett - Salainen puutarha * Ilmari Kianto - Orjantappuroita * Joel Lehtonen - Myrtti ja alppiruusu * Joel Lehtonen - Rakkaita muistoja * Eino Leino - Kalevala näyttämöllä * Eino Leino - Naamioita, kuudes sarja * Eino Leino - Työn orja * Jack London - Etelämeren seikkailuja * Jack London - Ihmissyöjäin saarilla * L. M. Montgomery - The Story Girl (suom. Sara Stanleyn tarinat, 1994) * Frederick Winslow Taylor - The Principles of Scientific Management (suom. Tieteellisen liikkeenhoidon periaatteet, 1914) * Ilmari Vainio - Professori Itikaisen tutkimusretki == Palkintoja == ; Nobelin kirjallisuuspalkinto * Maurice Maeterlinck == Lähteet == 1911
Kirjallisuusvuosi 1910

Kirjallisuusvuosi 1910 käsittelee vuoden 1910 tärkeitä kirjallisuuden tapahtumia, uutisia ja julkistuksia. == Tapahtumia == * Mary Shelleyn Frankenstein-romaaniin perustuva yhdysvaltalainen elokuva tuli ensi-iltaan. * Tuleva kirjailija Boris Pasternak keskeytti oikeustieteen opintonsa ja muutti Saksaan. Hän aloitti filosofian opiskelun Marburgin yliopistossa. * Suomessa käyttöön otettu Vuoden 1910 laki yleisvaltakunnallisesta lainsäädännöstä kavensi Suomen autonomiaa. * Suomalainen ooppera aloitti toimintansa Helsingissä Aleksanterin teatterissa. == Julkaisuja == * Reinhold Hausen - Finlands medeltidsurkunder 1–8. (Ensimmäinen osa, koko teos 1910–1935) * Hermann Hesse - Gertrud * Maria Jotuni - Vanha koti * Ilmari Kianto - Kapinoitsija * Ilmari Kianto - Pyhä rakkaus tai pienen lapsen elämä ja kuolema * Eino Leino - Nuori nainen * Eino Leino - Suomalaisen kirjallisuuden historia * Gaston Leroux - Le Fantôme de l’Opéra (suom. Oopperan kummitus, 1926) * Jack London - Onnen suosikki * Venny Soldan-Brofelt - Kuinka on opittu lentämään * Algot Untola - Tulitikkuja lainaamassa == Palkintoja == ; Kirjallisuuden valtionpalkinto * Bertel Gripenberg * Santeri Ivalo * Maria Jotuni * Ilmari Kianto * L. Onerva * I. K. Inha ; Nobelin kirjallisuuspalkinto * Paul Heyse == Lähteet == 1910
Kirjallisuusvuosi 1865

Kirjallisuusvuosi 1865 käsittelee vuoden 1865 tärkeitä kirjallisuuden tapahtumia, uutisia ja julkistuksia. == Tapahtumia == * Kirjailija Charles Dickens oli matkustajana Staplehurstin junaonnettomuuteen joutuneessa junassa. Onnettomuudessa kuoli 10 henkeä ja loukkaantui 40. Vaikka Dickens ei itse loukkaantunut, hän järkyttyi suuresti ihmisten kärsimyksistä eikä täysin toipunut järkytyksestään viimeisten viiden elinvuotensa aikana. * Sokeainopetus alkoi Suomessa Mathilda Linsénin ehdotuksen pohjalta, kun tyttöjen ruotsinkielinen sokeainkoulu aloitti toimintansa Helsingin Kaivopuistossa. * Mark Twainin kirjailijanura alkoi novellilla The Celebrated Jumping Frog of Calaveras County. == Julkaisuja == * José de Alencar - Iracema : Lenda do Ceará (pohjautuu brasilialaisiin intiaanitarinoihin) * Matthew Arnold - Essays in Criticism: First Series * Sabine Baring-Gould - The Book of Were-Wolves, being an account of a terrible superstition (suom. Ihmissusien kirja, 2014) * Wilhelm Busch - Max ja Moritz * Gustaf Cannelin - Ruotsin valtakunnan laki: hyväksytty ja vahvistettu valtiopäivillä vuonna 1734 (uusi suomennos) * Thomas Carlyle - History of Friedrich II of Prussia * Lewis Carroll - Alice´s Adventures in Wonderland (suom. Liisan seikkailut ihmemaassa, 1906) * Kaarle Alfred Castrén - Muistelmia vuosien 1808–1809 sodasta (muistitietokeräys, yksi ensimmäisistä suomenkielisistä historiateoksista) * David Livingstone - Narrative of an Expedition to the Zambesi and its Tributaries * Jaakko Länkelä - Asioimiskirjain tekemisen johdatus : kansa-, pyhä- ja maanviljelyskouluin ynnä yksityisten tarpeeksi * Leo Tolstoi - Sota ja rauha, ensimmäinen osa (Vojna i mir, toinen osa ilm. 1869) * Zachris Topelius - Lukemisia lapsille, 1. osa * Anthony Trollope - Can you forgive her? (suom. Epävarmoja tunteita : Palliser-taru 1., 1978) * Jules Verne - De la Terre à la Lune (suom. Maasta Kuuhun, 1904) == Palkintoja == ; Kirjallisuuden valtionpalkinto * Aleksis Kivi == Lähteet == 1865
Kirjallisuusvuosi 1864

Kirjallisuusvuosi 1864 käsittelee vuoden 1864 tärkeitä kirjallisuuden tapahtumia, uutisia ja julkistuksia. == Tapahtumia == * Tutkimusmatkailija David Livingstone palasi kotimaahansa kuusivuotiselta toiselta matkaltaan, mutta lähti parin vuoden kuluttua kolmannelle pitkälle Afrikan-vaellukselleen. *Pariisin Notre-Damen katedraalin monivuotinen korjaustyö valmistui. * Brittiläiset tutkimusmatkailijat Richard Francis Burton ja John Hanning Speke riitautuivat siitä, onko varsinaiset Niilin lähteet löydetty vai onko löytö vain sivuhaara. Asiaa oli tarkoitus selvitellä Kuninkaallisessa Maantieteen Seurassa, mutta sovitun päivän aattona Speke kuoli epäselvässä onnettomuudessa. == Julkaisuja == * Carl Henrik Alopaeus - Lukukirja sokioille * François Bernier - Nouvelle division de la terre par les différentes espèces ou races qui l'habitent (Teoksessa Bernier jakoi ihmiskunnan neljään rotuun) * Fjodor Dostojevski - Zapiski iz podpolja (suom. Kirjoituksia kellarista ja Kellariloukko) – Eksistentialistinen romaani * Jakov Grot (toim.) - Gavrila Deržavinin kootut teokset (ensimmäinen osa) * Aleksis Kivi - Nummisuutarit * Anthony Trollope - The Small House at Allington * Jules Verne - Matka Maan keskipisteeseen == Palkintoja == == Lähteet == 1864
Kirjallisuusvuosi 1891

Kirjallisuusvuosi 1891 käsittelee vuoden 1891 tärkeitä kirjallisuuden tapahtumia, uutisia ja julkistuksia. == Tapahtumia == * Oscar Wilden romaani Dorian Grayn muotokuva ilmestyi Britanniassa kirjana. Edellisenä vuonna se oli julkaistu jatkokertomuksena. * Kansainvälinen tekijänoikeuslaki 1891 astui voimaan myös Yhdysvalloissa. Sen mukaan ulkomaiset tekijät saattoivat rekisteröidä tuotteensa ja saada niistä rojalteja. == Julkaisuja == * Ahmed Vefik pašša - Résumé de l’histoire ottomane * Juhani Aho - Lastuja, osat I–VI * Hjalmar Appelgren - Suomen muinaislinnat * Minna Canth - Papin perhe * Arthur Conan Doyle - Kuningas ja laulajatar * Anatole France - Thaïs (romaani) * Gustaf Fröding - Guitarr och dragharmonika (esikoisrunokokoelma) * Thomas Hardy - Tess of the D'Urbervilles (suom. Tessin tarina, 1909) * Victor Hugo – Dieu (postuumi) * Juhana Kokko - Kruunun metsissä * Selma Lagerlöf - Gösta Berlings saga (suom. Kyösti Berlingin taru, 1902) * Karl Lamprecht - Deutsche Geschichte : Zwölf Bände und zwei unvollständige Bände (1891–1909) * Herman Ojala - Lukemisen Alkuoppi * Henryk Sienkiewicz - Bez dogmatu * Robert Louis Stevenson - Pannaan julistettu * Leo Tolstoi - Kreutzersonaatti (Крейцерова соната, lyhytromaani) * Oscar Wilde - Lord Arthur Savile's Crime and Other Stories (suom. Lordi Arthur Savilen rikos, 2019) == Palkintoja == ; Kirjallisuuden valtionpalkinto * Gustaf von Numers * Pietari Päivärinta == Lähteet == 1891
Loštice

Loštice () on kaupunki Tšekissä Olomoucin läänissä. Se sijaitsee noin 30 kilometrin päässä Olomoucin kaupungista luoteeseen. Lošticen kaupunki on tunnettu tehtaastaan, jossa valmistetaan perinteistä Olomoucké tvarůžky -juustoa. Juusto on valmistettu rasvattomasta maidosta. Juustolla on erittäin ainutlaatuinen mausteinen maku sekä sille tyypillinen voimakas haju. Lošticessa on myymälä, jossa tätä paikallista herkkua myydään useissa sen eri muodoissa. Myymälän lisäksi kaupungissa on myös Olomoucké tvarůžky -museo, jossa on esillä vanhoja juuston valmistuksessa käytettyjä työkaluja, sekä tuotantoa kuvaavia dokumentteja.Litovel – Venice of Haná == Lähteet == == Aiheesta muualla == Luokka:Tšekin kaupungit Luokka:Olomoucin lääni
Kirjallisuusvuosi 1895

Kirjallisuusvuosi 1895 käsittelee vuoden 1895 tärkeitä kirjallisuuden tapahtumia, uutisia ja julkistuksia. == Tapahtumia == * Kirjailija Oscar Wilde tuomittiin Lontoossa kahden vuoden vankeuteen homoseksuaalisuuden harjoittamisesta (säädyttömyydestä). Hän joutui konkurssiin, ja hänen talonsa ja omaisuutensa huutokaupattiin. Hänen teostensa tekijänoikeudet joutuivat eri omistajille. == Julkaisuja == * Minna Canth - Anna Liisa * Minna Canth - Kotoa pois * Joseph Conrad - Almayer’s Folly (esikoisteos) * Émile Durkheim - Sosiologian metodisäännöt * Thomas Hardy - Jude the Obscure * Arvid Järnefelt - Ihmiskohtaloja * Gaetano Mosca - Elementi di scienza politica (yhteiskuntatieteen teoriaa) * Thiodolf Rein - J. V. Snellmanin elämä (alkuosa, jatko vuonna 1901) * Henryk Sienkiewicz - Quo vadis * Jules Verne - L'Île à hélice * Anton Tšehov - Sahalin (matkakertomus) * H. G. Wells - Aikakone == Palkintoja == ; Kirjallisuuden valtionpalkinto * Teuvo Pakkala == Lähteet == 1895
Kirjallisuusvuosi 1896

Kirjallisuusvuosi 1896 käsittelee vuoden 1896 tärkeitä kirjallisuuden tapahtumia, uutisia ja julkistuksia. == Tapahtumia == * Brittiläinen aikakauslehti The Lady's Realm alkoi ilmestyä. * Maailman ensimmäinen homoseksuaalinen lehti, saksalainen Der Eigene alkoi ilmestyä Berliinissä. * Ensimmäiset nykyaikaiset olympiakisat järjestettiin Ateenassa. Vuosina 1912–1948 järjestettiin olympiakisojen yhteydessä myös olympiakisojen taidekilpailut. * Suomen ensimmäinen rotaatiopainokone alkoi toimia 1896 Hufvudstadsbladetin painossa Helsingissä.Kirjapainoalan historiaa. Pentti Mattila. Uusi Suomi 2.8.2012. Viitattu 13.9.2021. == Julkaisuja == * Santeri Alkio - Murtavia voimia * Henri Bergson - Matiere et Memoire * Higuchi Ichiyō - Takekurabe * I. K. Inha - Finland i bilder : Suomi kuvissa * Ilmari Kianto - Väärällä uralla * Eino Leino - Maaliskuun lauluja * Pierre Louÿs - Aphrodite (läpimurtoromaani) * Eino Leino - Tarina suuresta tammesta ym. runoja * Anton Tšehov - Lokki (näytelmä) * Jules Verne - Isänmaan lippu * H. G. Wells - Tohtori Moreaun saari * Andrew Dickson White - History of the Warfare of Science with Theology in Christendom * Eduard Vilde - Külmale maale (romaani, kriittisen realismin tulo Viroon) == Palkintoja == ; Kirjallisuuden valtionpalkinto * J. H. Erkko == Lähteet == 1896
Kirjallisuusvuosi 1899

Kirjallisuusvuosi 1899 käsittelee vuoden 1899 tärkeitä kirjallisuuden tapahtumia, uutisia ja julkistuksia. == Tapahtumia == *4. marraskuuta – Sigmund Freudin kirja Unien tulkinta (Die Traumdeutung) julkaistiin Wienissä. == Julkaisuja == * Houston Stewart Chamberlain - Die Grundlagen des Neunzehnten Jahrhunderts * Sigmund Freud - Die Traumdeutung (suom. Unien tulkinta, 1968) * Eino Leino - Ajan aalloilta * Leo Tolstoi - Воскресеніе (suom. Ylösnousemus, 1973 ja 2008) * Thorstein Veblen - Theory of the Leisure Class (taloustiedettä, suom. Joutilas luokka, 2002). * H. G. Wells - Kun nukkuja herää == Palkintoja == ; Kirjallisuuden valtionpalkinto * Juhani Aho * Konni Zilliacus == Lähteet == 1899
Kirjallisuusvuosi 1900

Kirjallisuusvuosi 1900 käsittelee vuoden 1900 tärkeitä kirjallisuuden tapahtumia, uutisia ja julkistuksia. == Tapahtumia == * Taolaismunkki Wang Yuanlu löysi tuhat vuotta vanhat Dunhuangin käsikirjoitukset Mogao-luolista Kiinan Gansun maakunnasta. Tekstit olivat pienessä huoneessa, joka oli täynnä kirjoituskääröjä. * Suuri osa Kiinan Hanlinin akatemian (翰林院) kirjaston kokoelmista tuhoutui boksarikapinan aikana. * Ensimmäisen sortokauden alettua Venäjä kielsi suomalaisten postimerkkien käyttämisen ulkomaanpostissa heinäkuusta 1900 alkaen ja Suomen sisäisessä postissa tammikuusta 1901 alkaen. == Julkaisuja == * Henri Bergson - Le rire. Essai sur la signification du comique (suom. Nauru : Tutkimus komiikan merkityksestä, 1994) * L. Frank Baum - Ihmemaa Oz * Sigmund Freud - Die Traumdeutung (suom. Unien tulkinta, 1968) * Edmund Husserl - Logische Untersuchungen. Erste Teil: Prolegomena zur reinen Logik (fenomenologian perusteos, I osa) * Ilmari Kianto - Lauluja ja runoelmia * Ilmari Kianto - Margareeta; Sydämen säveliä * Eino Leino - Hiihtäjän virsiä * Eino Leino - Johan Wilhelm * Anton Tšehov - Vanja-eno (näytelmä, ven. Дядя Ваня, Djadja Vanja) == Palkintoja == ; Kirjallisuuden valtionpalkinto * Santeri Ivalo * Petrus Nordmann * Helena Westermarck == Lähteet == 1900
Kirjallisuusvuosi 1901

Kirjallisuusvuosi 1901 käsittelee vuoden 1901 tärkeitä kirjallisuuden tapahtumia, uutisia ja julkistuksia. == Tapahtumia == * Nobelin kirjallisuuspalkinto jaettiin ensimmäisen kerran ja sen sai ranskalainen Sully Prudhomme. == Julkaisuja == * Arthur Conan Doyle - Aarnihauta eli kullankaivaja Jackmans Gulchissa sekä muita jännittäviä kertoelmia * Arvid Järnefelt - Mitä on jumalanpalvelus * Rudyard Kipling - Kim (romaani) * Eino Leino - Sota valosta * Eino Leino - Kivesjärveläiset * Eino Leino - Pyhä kevät * Jack London - Hänen isänsä Jumala ym. kertomuksia * Thomas Mann - Buddenbrooks : Verfall einer Familie, (suom. Buddenbrookit, 1925) * Anton Tšehov - Kolme sisarta (näytelmä, ven. Три сестры, Tri sestry) * Jules Verne - Ilmakylä * H. G. Wells - The First Men on the Moon, (suom. Ensimmäiset ihmiset kuussa, 1907) == Palkintoja == ; Kirjallisuuden valtionpalkinto * Arvid Järnefelt * Volter Kilpi * Eino Leino * Mikael Lybeck * Jonatan Reuter * Juhani Aho * J. H. Erkko * Larin Kyösti * Kasimir Leino * Eino Leino * Alceste * J. Ahrenberg ; Nobelin kirjallisuuspalkinto * Sully Prudhomme == Lähteet == 1901
Kirjallisuusvuosi 1902

Kirjallisuusvuosi 1902 käsittelee vuoden 1902 tärkeitä kirjallisuuden tapahtumia, uutisia ja julkistuksia. == Tapahtumia == * Peter Pan -hahmo esiintyi ensimmäisen kerran J. M. Barrien romaanissa The Little White Bird. Barrien kirjoittama näytelmä Peter Pan ilmestyi 1904. == Julkaisuja == * Igino Cocchi - La Finlandia * Joseph Conrad - Heart of Darkness (suom. Pimeyden sydän, 1968) * Arthur Conan Doyle - Baskervillen koira * William James - The Varieties of Religious Experience (suom. Uskonnollinen kokemus) * Edmund Husserl - Logische Untersuchungen. Zweite Teil: Untersuchungen zur Phänomenologie und Theorie der Erkenntnis * Ilmari Kianto - Nuoria lauluja vanhasta säästöstä * Larin-Kyösti - Kuisma ja Helinä * Eino Leino - Kangastuksia * Eino Leino - Suomalainen näyttämötaide 19 2/4 02 * Jack London - Aavoilla ulapoilla * Jack London - Lumikenttien tytär * Jack London - Pakkasen lapsia == Palkintoja == ; Kirjallisuuden valtionpalkinto * Kasimir Leino * Teuvo Pakkala * Maila Talvio * Jacob Tegengren ; Nobelin kirjallisuuspalkinto * Theodor Mommsen == Lähteet == 1902
Hugh Glass

Hugh Glass (k. 1833) oli yhdysvaltalainen turkismetsästäjä, jonka harmaakarhu raateli metsästysretkellä Missourijoella. Metsästysseurueen johtaja käski kaksi miestä Glassin seuraksi, mutta he olettivat hänen kuitenkin kuolevan ja jättivät metsään. Glass selviytyi hengissä 320 kilometrin matkan Fort Kiowan linnakkeeseen, jossa hän toipui kuntoon. Hän lähti etsimään kaksikkoa ja löysi molemmat. Jim Bridgen hän säästi, koska tämä oli nuori. Bridgestä tuli myöhemmin tunnettu turkismetsästäjä ja eräopas. John S. Fitzgerald taas oli tuomittu kuolemaan sotilaan murhasta. Glassin murhasivat Yellowstonejoella kaksi arikaraintiaania. Glassin tarinan todenperäisyydestä ei ole tietoa, mutta sitä on käsitelty kirjoissa, televisiosarjoissa ja elokuvissa. Ensimmäisen kerran tarinaa käsiteltiin lehdessä 1824, mutta tietoja tapauksesta ei ole Glassilta itseltään. Michael Punken romaanin The Reverant: Kostaja (The Revenant, 2002) pohjalta on Alejandro González Iñárritu ohjannut elokuvan The Revenant. Richard C. Sarafian on ohjannut 1971 tarinasta elokuvan Mies erämaasta (Man in the Wilderness). ==Lähteet== Luokka:Yhdysvaltalaiset henkilöt Luokka:Metsästäjät Luokka:Syntymävuosi puuttuu Luokka:Vuonna 1833 kuolleet
Kirjallisuusvuosi 1903

Kirjallisuusvuosi 1903 käsittelee vuoden 1903 tärkeitä kirjallisuuden tapahtumia, uutisia ja julkistuksia. == Tapahtumia == * Ranskalainen kirjallisuuden Goncourt-palkinto () jaettiin ensimmäisen kerran. Se myönnetään vuoden parhaan ja omaperäisimmän ranskankielisen proosateoksen kirjoittajalle. Vuoden 1903 palkinnon sai John Antoine Nau. == Julkaisuja == * Ilmari Kianto - Kiannan rannoilta Kaspian poikki * Eino Leino - Helkavirsiä * Eino Leino - Päiväperhoja * Jack London - Erämaan kutsu * Jack London - Erämaan ääni * Jack London - Kurjalistoa * Thomas Mann - Tristan * Thomas Mann - Tonio Kröger * G. E. Moore - The Refutation of Idealism (analyyttistä filosofiaa) * Anton Tšehov - Kirsikkapuisto (näytelmä, (, ensies. 1904)) == Palkintoja == ; Nobelin kirjallisuuspalkinto * Bjørnstjerne Bjørnson == Lähteet == 1903
Kirjallisuusvuosi 1904

Kirjallisuusvuosi 1904 käsittelee vuoden 1904 tärkeitä kirjallisuuden tapahtumia, uutisia ja julkistuksia. == Tapahtumia == * 17. tammikuuta - Anton Tšehovin viimeiseksi jäänyt, vuonna 1903 kirjoitettu näytelmä Kirsikkapuisto (ven. Вишневый сад, Višnevyi sad) tuli ensi-iltaan Moskovassa. * 16. kesäkuuta - James Joycen kirjassa Odysseus kuvataan Bloomsdayn tapahtumia 16. kesäkuuta 1904. Nykyisin Joycen ihailijat viettävät vuosittain 16. kesäkuuta Bloomsday- juhlaa. * Maailman ensimmäinen offsetpainokone otettiin käyttöön Saksassa.Kirjapainohistoriaa. Eero Hämäläinen. Viitattu 13.9.2021. * Suomen ensimmäinen kuunnelma ilmestyi, kun Adolf Lindforsin ja Katri Raution äänittämä ote Molièren Luulosairaasta julkaistiin äänilevyllä. == Julkaisuja == * J. M. Barrie - Peter Pan (näytelmä) * Joseph Conrad - Hopealaiva * Hermann Hesse - Alppien poika * Ilmari Kianto - Nuoren miehen kädestä * Joel Lehtonen - Paholaisen viulu * Joel Lehtonen - Perm * Eino Leino - Kaunosielu * Eino Leino - Simo Hurtta. Runoja Isonvihan ajoilta * Jack London - Merisusi * Halford Mackinder - ”The Geographical Pivot of History” * William Sydney Porter - Cabbages and Kings (novelleja, esikoisteos) * Jules Verne - Maailman herra * Max Weber - Die protestantische Ethik und der Geist des Kapitalismus - (suom. Protestanttinen etiikka ja kapitalismin henki, 1980) == Palkintoja == ; Kirjallisuuden valtionpalkinto * Aura * Larin-Kyösti * Eino Leino ; Nobelin kirjallisuuspalkinto * Frédéric Mistral * José Echegaray y Eizaguirre == Lähteet == 1904